Juliana Evans

Che Puan Juliana Sophie binti Johari Evans (dilahirkan pada 5 Julai 1989)  merupakan seorang pengacara, pelakon dan model iklan Malaysia. Beliau mencipta nama sebagai pengacara kanak-kanak seawal usia 12 tahun, dan kemudian popular sebagai pengacara rancangan Remaja di TV3.

Beliau mencipta populariti sebagai pengacara TV yang petah berkata-kata hingga dicalonkan di Anugerah Bintang Popular Berita Harian 2008 untuk kategori Pengacara TV Wanita Popular (ABPBH). Che Puan Juliana pernah mencipta rekod sebagai pengacara wanita paling muda yang pernah dicalonkan dalam kategori itu iaitu ketika berusia 19 tahun. Beliau beralih ke stesen televisyen Astro dengan mengendalikan program Era TV. Selain aktif mengacara, beliau juga berbakat dalam bidang lakonan dan sering terlibat dalam beberapa siri drama dan filem.

Kehidupan awal dan pendidikan
Che Puan Juliana dilahirkan pada 5 Julai 1989 di Shah Alam, Selangor. Bapanya berketurunan Inggeris dan ibunya berketurunan Melayu. Beliau merupakan anak bongsu daripada tiga orang adik-beradik, iaitu Andrew Effendi Evans, Jefri Peter Evans dan kakaknya Isabelle Evans pernah menjadi pengacara di TV Pendidikan. Beliau juga mempunyai adik seibu iaitu Al-Qaliff Mikaeel Madzlan.

Pada usia 15 tahun, beliau juga pernah mewakili negeri Selangor dalam acara sukan Gimnastik Artistik di acara sukan sekolah peringkat kebangsaan anjuran Majlis Sukan Sekolah Malaysia (MSSM).

Beliau kemudian menyambung pengajian dalam American Degree Transfer Program di Universiti Sunway sebagai persediaan untuk melanjutkan pelajaran ke Amerika Syarikat.

Pada tahun 2012, beliau telah melanjutkan pengajian peringkat Ijazah Sarjana Muda di Western Michigan University di Kalamazoo, Michigan, Amerika Syarikat dan berjaya memperoleh Ijazah Sarjana Muda Sastera dalam bidang Perfileman, Video dan Media. Beliau juga tersenarai antara salah satu penerima Anugerah Dekan sebagai pengiktirafan kepada pencapaian akademik beliau yang cemerlang sepanjang tempoh pengajiannya di College of Arts and Science, Western Michigan University. 

Seterusnya, pada tahun 2014 beliau juga telah mengambil kursus lakonan selama 4 minggu di Akademi Filem New York di kampus Los Angeles, Amerika Syarikat.

Perkahwinan dan anak
Pada 30 April 2017, Che Puan Juliana sah bergelar isteri kepada Yang Mulia Tengku Shariffuddin Shah bin Tengku Sulaiman Shah Alhaj, anakanda kepada Yang Amat Mulia Tengku Laksamana Selangor Tengku Sulaiman Shah Alhaj ibni Almarhum Sultan Salahuddin Abdul Aziz Shah dan Yang Amat Mulia Tunku Puteri Kamariah Aminah Maimunah Iskandariah binti Almarhum Sultan Iskandar. Suaminya merupakan kerabat diraja Selangor dan Johor. 

Beliau telah dikurniakan gelaran Che Puan iaitu gelaran yang diberikan kepada isteri kerabat diraja yang berasal daripada golongan orang kebanyakan (rakyat biasa) dengan panggilan hormat Yang Berbahagia.

Pada 13 Julai 2019, beliau telah selamat melahirkan puteri sulungnya iaitu Yang Mulia Tengku Kamiliah Zanariah Ruby Ehsan Putri binti Tengku Shariffuddin Shah.Aref Omar (15 Julai 2019). #Showbiz: Juliana Evans delivers first baby, 'Mily' New Straits Times. Dicapai pada 20 Julai 2019.Farhana Ab Rahman (13 Julai 2019). 'Mily' nama puteri Juliana Evans Berita Harian. Dicapai pada 20 Julai 2019.Aqmar Mustaza (13 Julai 2019). Juliana Evans selamat bersalin Sinar Harian. Dicapai pada 20 Julai 2019.Azyyati Ahmad (13 Julai 2019). Juliana Evans selamat lahirkan cahaya mata pertama Astro Awani. Dicapai pada 20 Julai 2019.

Pada 17 Jun 2023, Che Puan Juliana selamat melahirkan puteri keduanya iaitu Yang Mulia Tengku Saidatul’Ihsan Zabedah Fauziah Putri binti Tengku Shariffuddin Shah.

Kerjaya
Ketika berusia 11 tahun, Che Puan Juliana Evans menjadi pengacara rancangan E-zone yang bersiaran di Astro Ria. Beliau juga pernah muncul dalam filem dokumentari pendek Hapuskan Aedes, Cegah Denggi terbitan Kementerian Kesihatan Malaysia pada 2002.

Pada tahun 2007, beliau menjayakan watak sebagai Sofie dalam drama muzikal bebas 8TV, KAMI - The Series yang turut dibintangi oleh Liyana Jasmay, Nas-T, Syarul Ezani dan Ani Zayanah. Beliau kembali menjayakan wataknya dalam filem KAMI The Movie yang ditayangkan pada 2008, ia menjadi filem pertama lakonannya. Pada tahun sama, beliau juga muncul dalam drama Kasut Tumit Tinggi, memegang watak sebagai Mai.

Dalam tahun 2010, Che Puan Juliana menjayakan watak utama sebagai Cendana dalam drama fantasi Sayang Cendana.Sayang Cendana (Slot Lagenda TV3) Anizyn. Dicapai pada 8 September 2010. Beliau merupakan salah seorang pelakon utama filem drama sukan Hooperz arahan Rosihan Zain, dalam filem ini, beliau melakonkan watak Nino.Hooperz - Bukan sekadar permainan di atas gelanggang mStar Online (11 April 2010). Dicapai pada 8 September 2010.

Beliau memegang watak sebagai Natrah, seorang gadis Belanda yang dipelihara oleh keluarga angkatnya dalam filem dokumentari dengan judul sama yang bersiaran di Astro Prima pada 24 Januari 2011.Dokumentari kisah Natrah di Astro Prima Sensasi Selebriti (24 Januari 2011). Dicapai pada 8 September 2011.

Beliau berlakon bersama Zizan Razak dalam filem Hantu Bonceng arahan Ahmad Idham, memegang dua watak, iaitu Ayu, seorang bohsia yang maut dilanggar lori dan Maya, hantu yang muncul dalam hidup Amran lakonan Zizan..

Che Puan Juliana memulakan kerjaya lakonan dalam teater pada 2015 menerusi pementasan teater Bawang Merah Bawang Putih yang dipentaskan di Istana Budaya dari 3 hingga 8 Disember 2015.Barisan pelakon teater Bawang Merah Bawang Putih yang akan dipentaskan Utusan Malaysia (26 November 2015). Diperoleh pada 1 Disember 2015.

Sejak 2017, beliau menjadi pengacara rancangan Mahligai Cinta di TV3.Juliana Evans ganti Mira Filzah Berita Harian (28 Disember 2017). Dicapai pada 1 Januari 2018. Beliau juga pernah mengacarakan rancangan travelog Fly Us To Asia bersama Liyana Jasmay.

Che Puan Juliana merupakan antara lima selebriti yang dipilih sebagai duta bagi kempen #ThroughTheLens anjuran AirAsia. Empat selebriti lain yang terlibat termasuk Alvin Chong, Elfira Loy, Izara Aishah dan Zahirah MacWilson.

Namanya tersenarai di tangga ke-72 dalam 100 Wanita Paling Cantik 2020 (Top 100 Most Beautiful Woman) dalam satu undian yang dilakukan di laman web Starmometer, sekaligus mengatasi beberapa selebriti Hollywood seperti Emma Stone di tangga ke-75, Taylor Swift (76) dan Amanda Seyfried (78).Syafil Syazwan Jefri (12 Jun 2020). Juliana Evans 100 tercantik Harian Metro. Dicapai pada 14 Jun 2020.

Pada tahun 2020, beliau dilantik menjadi Duta Pelancongan bersempena dengan Kempen #PusingSelangorDulu oleh Kerajaan Negeri Selangor dan Kementerian Pelancongan Selangor.

Filemografi

Filem
 Tahun Tajuk Watak Catatan 2008 KAMI The Movie Sofie Filem pertama 2010 Hooperz Nino 2011 Hantu Bonceng Maya/Ayu2012 Mael Lambong Maria Adik Manja Returns Su2013 KIL Gadis Bunuh Diri Dampak Hana 2016 Aliff Dalam 7 Dimensi Anna2017 The Secret Life of Pets Katie Alih suara BM Mendidih Bro Suraya 2018 Pulang  Alia 2019 Bella & Jamie Jamie  2021 Sa Balik Baju Myra 2022 Cikgu VS Hantu Cikgu Shima2025 Bisikan Dosa Delina Munajjim: Sekutu Iblis 

Drama
 Tahun Tajuk Watak Saluran TV Catatan 2007 KAMI - The Series Sofie 8TV Drama pertama  2008 Kasut Tumit Tinggi Mai Astro Prima2009 Ghost 2 Lydia 8TV Warkah Terakhir: Rosli Dhoby Kawan Ani  Astro Citra Mini series 2010 Sayang Cendana Cendana TV3  Slot Legenda Cornetto Inikah Cinta? Juliana Astro Ria2011 Natrah Natrah Astro Citra Waktu Rehat (Musim 2) Azza Disney Channel Asia Episod: "Gosip" 2015 Oh! My English: Class of 2015 Taylor Marie Smith Astro TVIQ2016 Rumi & Jawi Elly Astro Prima  Oh My English! After School Taylor Marie Smith Astro TVIQ 2017 Mata Cinta Matahari Astro Gempak Web drama 2018 Split TV Series Meen Astro Citra 2019 Mimpi Sabrina  Sabrina TV3 2020 Degup Cinta  Jasmine Astro Ria 2021 Dukun Diva Dirinya sendiri Astro Citra Pelakon undangan 2022 Epilog 3 Naga Natasha Awesome TV 2024 Si Jantung Hati Fatin JamilAstro Ria Pelakon undangan 2025 Impiana: Karma Fasha

Telefilem
 Tahun Tajuk Watak Saluran TV2009 Puaka Topeng Putih KrisAstro Ria Cinta Lelong  2nd Hand Henfon Astro Warna2010 Sabar RamonaTV3 Cheritera 2011 Puteri Kayangan Lara Kasih Ke Syurga Kasih Si Tudung Tweet Marissa TV9 2012 Puteri Pulau Tuba TV2 2013 NY Cinta Mia Astro First Eksklusif 2015 Oh My Goat Taylor Marie SmithAstro TVIQ 2016  Oh My Ganu! 2 Taylor Marie Smith 2017 Hisyam dan 3 Hantutiyers Dirinya sendiri Astro Citra2018 Miss & Mrs Airinntv7  Vivi Si Perigi Irene

Teater
 Tahun Tajuk Peranan 2015 Bawang Merah Bawang Putih Bawang Putih 

Televisyen
 Tahun Tajuk Peranan Saluran TV 2001–2002 E-ZoneDirinya sendiri/pengacara Astro Ria 2004 Majalah Moral TVIQ 2006 Bintang Kecil Raya TV9 2008 Remaja TV3 2009 Gadis Melayu TV9 2010 Era TV Astro Ria2018 Mahligai Cinta TV3 Fly Us To Asia RTM 

Siri web
 Tahun Tajuk Peranan Rangkaian 2015 Pelangi Cinta Juliana YouTube CLEAR Malaysia 

Iklan
 Tahun Iklan  Silkygirl   Tracia Eternal  Fair & Lovely  Clean & Clear  Cadbury  Clear  Galaxy A8  Nanowhite  Louis Vuitton Malaysia

Dokumentari
 Tahun Tajuk Terbitan 2002 Hapuskan Aedes, Cegah Denggi Kementerian Kesihatan Malaysia

Anugerah dan pencalonan
TahunAnugerahKategoriKeputusan2009 Anugerah Bintang Popular Berita Harian 2008 Pengacara TV Wanita Popular 2010FHM 100 Most Wanted Women In The World 20102022NONA Superwoman Award 2022NONA Beauty Award

Panggilan dan gelaran

 5 Julai 1989 - 30 April 2017 : Cik Juliana Sophie binti Johari Evans
 30 April 2017 - kini : Yang Berbahagia Che Puan Juliana Sophie binti Johari Evans

Nota kaki

Rujukan

Pautan luar

Kategori:Pelakon kanak-kanak Malaysia
Kategori:Kelahiran 1989
Kategori:Orang hidup
Kategori:Orang dari Shah Alam
Kategori:Orang dari Selangor
Kategori:Pelakon wanita Malaysia
Kategori:Pengacara televisyen Malaysia
Kategori:Peragawati Malaysia
Kategori:Pelakon wanita Malaysia abad ke-21
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Orang Malaysia berketurunan Inggeris